ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Δεκεμβρίου 1993

για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα του συμπληρωματικού πρωτοκόλλου μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου

(93/746/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

Εκτιμώντας:

ότι έως ότου αρχίσει να ισχύει η ευρωπαϊκή συμφωνία, η οποία υπεγράφη στο Λουξεμβούργο στις 4 Οκτωβρίου 1993, είναι απαραίτητη η έγκριση του συμπληρωματικού πρωτοκόλλου στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, η οποία υπεγράφη στις Βρυξέλλες στις 16 Δεκεμβρίου 1991, όπως τροποποιήθηκε κατόπιν με την ανταλλαγή επιστολών που υπεγράφησαν στις 15 Δεκεμβρίου 1992 για την παράταση της ισχύος της εν λόγω συμφωνίας 7

ότι η ενδιάμεση συμφωνία τροποποιήθηκε τελευταία με πρόσθετο πρωτόκολλο που μονογραφήθηκε στις 16 Ιουλίου 1993 και εφαρμόζεται προσωρινά από την 1η Ιουλίου 1993, με σκοπό την αύξηση και επίσπευση ορισμένων κοινοτικών παραχωρήσεων 7

ότι η σύναψη του συμπληρωματικού πρωτοκόλλου με τη Σλοβακική Δημοκρατία στην προσωρινή συμφωνία, ώστε η εν λόγω συμφωνία να προσαρμοσθεί στο γεγονός της διάλυσης της Τσεχικής και Σλοβακικής Ομοσπονδιακής Δημοκρατίας στις 31 Δεκεμβρίου 1992 και της επακόλουθης διαδοχής της από τη Σλοβακική Δημοκρατία, είναι απαραίτητη για την επίτευξη των στόχων της Κοινότητας οι οποίοι αναφέρονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, καθώς και ότι η συνθήκη δεν έχει προβλέψει όλες τις περιπτώσεις που καλύπτονται από την παρούσα απόφαση 7

Μετά από διαβούλευση με τη συμβουλευτική επιτροπή και με ομόφωνη συναίνεση του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την παρούσα απόφαση εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα το συμπληρωματικό πρωτόκολλο μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, στην ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου.

Το κείμενο του συμπληρωματικού πρωτοκόλλου επισυνάπτεται στην παρούσα απόφαση (1).

Άρθρο 2

Ο Πρόεδρος της Επιτροπής εξουσιοδοτείται να ορίσει το πρόσωπο που είναι αρμόδιο να υπογράψει το συμπληρωματικό πρωτόκολλο δεσμεύοντας την Ευρωπαϊκή Κοινότητα Άνθρακα και Χάλυβα.

Βρυξέλλες, 20 Δεκεμβρίου 1993.

Για την Επιτροπή

Ο Πρόεδρος

Jacques DELORS

(1) Βλέπε σελίδα 2 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Οκτωβρίου 1993 για το διορισμό μέλους της Οικονομικής και Κοινωνικής Επιτροπής

(93/541/Ευρατόμ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

επειδή, μετά την εκλογή του κ. Robert Delorozoy ως μέλους του Ευρωπαϊκού Κοινοβουλίου που γνωστοποιήθηκε στο Συμβούλιο στις 4 Μαΐου 1993, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υπέβαλε η γαλλική Κυβέρνηση στις 13 Ιουλίου 1993,

αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Roger Seguy διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Robert Delorozoy και για την υπόλοιπη διάρκεια της θητείας του τελευταίου, δηλαδή έως τις 20 Σεπτεμβρίου 1994.

Λουξεμβούργο, 18 Οκτωβρίου 1993.

Για το Συμβούλιο

Ο Πρόεδρος

A. BOURGEOIS

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1993 για την τροποποίηση της απόφασης 93/16/ΕΟΚ σχετικά με την επέκταση της νομικής προστασίας των τοπογραφιών προϊόντων ημιαγωγών στα πρόσωπα από τις Ηνωμένες Πολιτείες της Αμερικής και από ορισμένα εδάφη

(93/520/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1), και ιδίως το άρθρο 3 παράγραφος 7,

την πρόταση της Επιτροπής,

Εκτιμώντας:

ότι το δικαίωμα νομικής προστασίας των τοπογραφιών προϊόντων ημιαγωγών στην Κοινότητα ισχύει για τα πρόσωπα που απολαύουν προστασίας δυνάμει του άρθρου 3 παράγραφοι 1 ώς 5 της οδηγίας 87/54/ΕΟΚ-

ότι η επέκταση της προστασίας πρέπει, κατά το δυνατόν, να αποφασίζεται για την Κοινότητα ως σύνολο-

ότι η εν λόγω προστασία έχει επεκταθεί προηγουμένως στις Ηνωμένες Πολιτείες της Αμερικής και σε ορισμένα εδάφη, σε προσωρινή μόνο βάση, σύμφωνα με την απόφαση 93/16/ΕΟΚ του Συμβουλίου της 21ης Δεκεμβρίου 1992 για την επέκταση της νομικής προστασίας των τοπογραφιών προϊόντων ημιαγωγών στα πρόσωπα από τις Ηνωμένες Πολιτείες της Αμερικής και από ορισμένα εδάφη (2)-

ότι, στην Αρούμπα και τις Ολλανδικές Αντίλλες, η νομική προστασία των τοπογραφιών προϊόντων ημιαγωγών προβλέπεται, μεταξύ άλλων, από το άρθρο 10 του νόμου περί πνευματικής ιδιοκτησίας των Ολλανδικών Αντιλλών της 17ης Δεκεμβρίου 1912 (όπως τροποποιήθηκε)-

ότι αναμένεται ότι τα εδάφη που δεν έχουν ακόμη ειδική νομοθεσία θα θεσπίσουν και θα την επεκτείνουν, το ταχύτερο δυνατόν, στα πρόσωπα από τα κράτη μέλη της Κοινότητας τα οποία απολαύουν του δικαιώματος προστασίας δυνάμει της οδηγίας 87/54/ΕΟΚ-

ότι θα πρέπει να επεκταθεί η προστασία αυτή, σε προσωρινή βάση, στα εδάφη αυτά, κατά τρόπο ώστε να τους δοθεί ο χρόνος για τη δημιουργία των συνθηκών που απαιτούνται για τη χορήγηση αμοιβαίας απεριόριστης προστασίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/16/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από την 1η Νοεμβρίου 1993.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 27 Σεπτεμβρίου 1993.

Για το Συμβούλιο

Ο Πρόεδρος

R. URBAIN

(1) ΕΕ αριθ. L 24 της 27. 1. 1987, σ. 36.

(2) ΕΕ αριθ. L 11 της 19. 1. 1993, σ. 20.

ΠΑΡΑΡΤΗΜΑ

Ανγκουΐλα

Αρούμπα

Βερμούδες

Βρετανικό έδαφος Ινδικού Ωκεανού

Βρετανικές Παρθένοι Νήσοι

Νήσοι Καίυμαν

Αγγλονορμανδικές Νήσοι

Νήσοι Φάλκλαντ

Χονγκ Κονγκ

Νήσος Μαν

Μοντσερράτ

Ολλανδικές Αντίλλες

Πίτκαϊρν

Αγία Ελένη

Εξαρτώμενα εδάφη της Αγίας Ελένης (Νήσοι Ασενσιόν, Τριστάν ντα Κούνια)

Νότια Γεωργία και Νήσοι Σάντουιτς

Νήσοι Τερκς και Κάικος
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Αυγούστου 1993 για την προσαρμογή των διορθωτικών συντελεστών που εφαρμόζονται από την 1η Νοεμβρίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(93/489/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3761/92 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (Ευρατόμ, ΕΚΑΧ, ΕΟΚ) αριθ. 1419/93 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1992 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες,

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης-

ότι πρέπει να προσαρμοστούν από 1ης Νοεμβρίου 1992 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Νοεμβρίου 1992 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση.

Βρυξέλλες, 4 Αυγούστου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 383 της 29. 12. 1992, σ. 1.

(3) ΕΕ αριθ. L 140 της 11. 6. 1993, σ. 1.

(4) ΕΕ αριθ. L 131 της 28. 5. 1993, σσ. 53-62.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */
ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Ιουλίου 1993 σχετικά με τη σύναψη της συμφωνίας υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε όσον αφορά την αλιεία στα ανοιχτά του Σάο Τομέ και Πρίνσιπε για την περίοδο από την 1η Ιουνίου 1993 έως τις 31 Μαΐου 1996

(93/394/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε όσον αφορά την αλιεία στα ανοιχτά του Σάο Τομέ και Πρίνσιπε (1), η οποία άρχισε να ισχύει στις 18 Απριλίου 1985,

την πρόταση της Επιτροπής,

Εκτιμώντας:

ότι διεξήχθησαν διαπραγματεύσεις μεταξύ της Κοινότητας και του Σάο Τομέ και Πρίνσιπε για τον καθορισμό των τροποποιήσεων ή προσθηκών που πρέπει να γίνουν στη συμφωνία σχετικά με την αλιεία στα ανοιχτά του Σάο Τομέ και Πρίνσιπε κατά το τέλος της περιόδου εφαρμογής του πρωτοκόλλου-

ότι, κατόπιν των εν λόγω διαπραγματεύσεων, μονογράφηκε στις 10 Φεβρουαρίου 1993 ένα νέο πρωτόκολλο-

ότι, με το πρωτόκολλο αυτό, οι αλιείς της Κοινότητας έχουν τη δυνατότητα να αλιεύουν στα ύδατα που υπάγονται στην κυριαρχία ή δικαιοδοσία του Σάο Τομέ και Πρίνσιπε για την περίοδο από την 1η Ιουνίου 1993 έως τις 31 Μαΐου 1996-

ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το εν λόγω πρωτόκολλο το συντομότερο δυνατό- ότι, για το λόγο αυτό, τα δύο μέρη μονόγραψαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του από την επόμενη της λήξης του ισχύοντος πρωτοκόλλου- ότι θα πρέπει να εγκριθεί η συμφωνία υπό μορφή ανταλλαγής επιστολών, με την επιφύλαξη οριστικής απόφασης δυνάμει του άρθρου 43 της συνθήκης,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε όσον αφορά την αλιεία στα ανοιχτά του Σάο Τομέ και Πρίνσιπε για την περίοδο από την 1η Ιουνίου 1993 έως τις 31 Μαΐου 1996.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.

Βρυξέλλες, 12 Ιουλίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. L 54 της 25. 2. 1984, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1993 για την έγκριση της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Σλοβενίας, αφετέρου (93/598/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

Εκτιμώντας ότι η συμφωνία μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ευροπαϊκής Κοινότητας Άνθρακα και Χάλυβα, αφενός, και της Δημοκρατίας της Σλοβενίας, αφετέρου, υπεγράφη από τους αντιπροσώπους των κρατών μελών της Ευρωπαϊκής Κοινότητας Άνθρακα και Χάλυβα και από την Επιτροπή εξ ονόματος της Ευρωπαϊκής Κοινότητας Άνθρακα και Χάλυβα, αφενός, και από τους αντιπρόσωπους της Δημοκρατίας της Σλοβενίας, αφετέρου, στο Λουξεμβούργο στις 5 Απριλίου 1993,

ΑΠΟΦΑΣΙΖΕΙ:

Άρθρο 1

Εγκρίνεται η συμφωνία μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Σλοβενίας, αφετέρου.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος της Επιτροπής προβαίνει εξ ονόματος της Ευρωπαϊκής Κοινότητας Άνθρακα και Χάλυβα στην κοινοποίηση που προβλέπεται στο άρθρο 16 παράγραφος 2 της συμφωνίας (1).

Βρυξέλλες, 19 Ιουλίου 1993.

Για την Επιτροπή

Ο Πρόεδρος

Jacques DELORS

(1) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας της Επιτροπής.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1993 σχετικά με την επέκταση ορισμένων κανόνων οι οποίοι αφορούν προϊόντα της αλιείας και της υδατοκαλλιέργειας και οι οποίοι έχουν εγκριθεί από την οργάνωση παραγωγών APROPESCA, ώστε να ισχύουν και για μη μέλη (Το κείμενο στην πορτογαλική γλώσσα είναι το μόνο αυθεντικό)

(93/348/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), και ιδίως το άρθρο 5 παράγραφος 2,

Εκτιμώντας:

ότι οι πορτογαλικές αρχές είχαν ενημερώσει την Επιτροπή ήδη από τις 19 Ιανουαρίου 1993 σχετικά με την πρόθεσή τους να επεκτείνουν και για μη μέλη την ισχύ των κανόνων που έχουν εγκριθεί από την οργάνωση παραγωγών APROPESCA-

ότι οι κοινοποιηθέντες κανόνες είναι σύμφωνοι με το κοινοτικό δίκαιο, κυρίως δε με τις συναφείς διατάξεις του κανονισμού (ΕΟΚ) αριθ. 3759/92 του Συμβουλίου και του κανονισμού (ΕΟΚ) αριθ. 3190/82 της Επιτροπής της 29ης Νοεμβρίου 1982 περί θεσπίσεως των λεπτομερειών εφαρμογής για την επέκταση στα μη μέλη ορισμένων κανόνων που θεσπίστηκαν από τις οργανώσεις παραγωγών στον τομέα των προϊόντων αλιείας (2)- ότι οι κανόνες αυτοί μπορούν συνεπώς να καταστούν υποχρεωτικοί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι κανόνες που έχουν εγκριθεί από την οργάνωση παραγωγών APROPESCA και οι οποίοι αφορούν προϊόντα της αλιείας και της υδατοκαλλιέργειας, μπορούν να καταστούν υποχρεωτικοί για τους παραγωγούς που δεν είναι μέλη της οργάνωσης. Οι εν λόγω κανόνες επισυνάπτονται ως παράρτημα στην παρούσα απόφαση.

Άρθρο 2

Η παρούσα απόφαση απευθύνεται προς την Πορτογαλική Δημοκρατία.

Βρυξέλλες, 17 Μαρτίου 1993.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 388 της 31. 12. 1992, σ. 1.

(2) ΕΕ αριθ. L 338 της 30. 11. 1982, σ. 11.

ΠΑΡΑΡΤΗΜΑ

1. Τίτλος

Επέκταση ορισμένων κανόνων που έχουν εγκριθεί από την οργάνωση παραγωγών APROPESCA και οι οποίοι αφορούν προϊόντα της αλιείας και της υδατοκαλλιέργειας, ώστε να ισχύουν και για μη μέλη

2. Αρμόδια οργάνωση παραγωγών

APROPESCA - Οργάνωση παραγωγών αλιείας μικρής κλίμακας

Rua da Asuncao 88,

4490 Povoa do Varzim - Portugal

3. Ζώνη την οποία αφορά το μέτρο

Λιμένες Matosinhos και Douro

4. Περίοδος εφαρμογής του μέτρου

1. 1. 1993 - 31. 12. 1993

5. Κανόνες παραγωγής και εμπορίας

Είδος: χάβαρο

Παραγωγή: - ορίζεται ανώτατο όριο αλιευμάτων ανά αλιευτικό σκάφος και ανά αλιευτικό ταξίδι, σύμφωνα με την ισχύουσα νομοθεσία και κατά περίπτωση αποφάσεις της APROPESCA,

- για την αλιεία του χάβαρου ισχύει μέγιστος χρόνος εργασίας στο διάστημα από Δευτέρα έως Παρασκευή (Σαββατοκύριακα και αργίες αποκλείονται). Ώρες εκφορτώσεων προς καθαρισμό, κατά περίπτωση.

Εμπορία: - καθορισθέντα μεγέθη:

- μέγεθος 1: > 4,5 cm,

- μέγεθος 2: από 2,5 cm έως 4,5 cm,

- ενιαία νωπότητα: έξτρα Α,

- καθορισθείσα τιμή απόσυρσης

- μέγεθος 1: 140 Esc/kg

- μέγεθος 2: 100 Esc/kg.
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαΐου 1993 για την προσαρμογή των διορθωτικών συντελεστών που εφαρμόζονται από την 1η Απριλίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(93/332/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3761/92 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚΑΧ, ΕΟΚ, Ευρατόμ) αριθ. 3948/92 του Συμβουλίου (3) καθορίστηκαν κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1992 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7 ότι, κατά τους τελευταίους μήνες, η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης 7 ότι πρέπει να προσαρμοστούν από 1ης Απριλίου 1992 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό,

ΑΠΟΦΑΣΙΖΕΙ:

Άρθρο μόνο

Από 1ης Απριλίου 1992 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση.

Βρυξέλλες, 11 Μαΐου 1993.

Για την Επιτροπή Hans VAN DEN BROEK Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαρτίου 1993 όσον αφορά την επέκταση του πεδίου εφαρμογής των διατάξεων της οδηγίας 90/531/ΕΟΚ σε σχέση με τις Ηνωμένες Πολιτείες της Αμερικής

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι στην οδηγία 90/531/ΕΟΚ του Συμβουλίου της 17ης Σεπτεμβρίου 1990 σχετικά με τις διαδικασίες σύναψης συμβάσεων οργανισμών που ανήκουν στους τομείς της ύδρευσης, της ενέργειας, των μεταφορών και των τηλεπικοινωνιών(1) προβλέπεται ότι το άρθρο 29 αυτής ισχύει μόνο για προσφορές που περιλαμβάνουν προϊόντα προελεύσεως τρίτων χωρών με τις οποίες η Κοινότητα δεν έχει συνάψει συμφωνία που να διασφαλίζει την ισότιμη και αποτελεσματική πρόσβαση των κοινοτικών επιχειρήσεων στις αγορές τους-

ότι η συμφωνία υπό μορφή κοινής δήλωσης προθέσεων μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις διαδικασίες σύναψης δημοσίων συμβάσεων προσφέρει κατά την περίοδο ισχύος της συγκρίσιμη και αποτελεσματική πρόσβαση για τις κοινοτικές επιχειρήσεις σε αγορές των Ηνωμένων Πολιτειών όσον αφορά την ανάθεση συμβάσεων προμηθειών και έργων από οργανισμούς του τομέα της παραγωγής ηλεκτρικής ενέργειας- ότι η συμφωνία αυτή έχει εγκριθεί εξ ονόματος του Συμβουλίου-

ότι ενόψει των διεθνών δικαιωμάτων και υποχρεώσεων της Κοινότητας που απορρέουν από την αποδοχή της συμφωνίας αυτής, στους υποβάλλοντες προσφορές, στα προϊόντα και στις συναφείς υπηρεσίες από τις Ηνωμένες Πολιτείες Αμερικής στον τομέα της παραγωγής ηλεκτρικής ενέργειας θα ισχύει το καθεστώς που περιγράφεται σε αυτήν,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πεδίο εφαρμογής των διατάξεων της οδηγίας 90/531/ΕΟΚ επεκτείνεται διά της παρούσης σε προσφορές που περιλαμβάνουν προϊόντα προερχόμενα από τις Ηνωμένες Πολιτείες Αμερικής, οι οποίες κατατέθηκαν για την ανάθεση συμβάσεως προμήθειας από οργανισμούς περιλαμβανόμενους στο παράρτημα 3 της συμφωνίας μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής για τις διαδικασίες σύναψης δημοσίων συμβάσεων.

Άρθρο 2

Η παρούσα απόφαση εφαρμόζεται από την έναρξη ισχύος της συμφωνίας.

Άρθρο 3

Η παρούσα απόφαση παύει να ισχύει την ημερομηνία λήξεως της συμφωνίας.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 10 Μαρτίου 1993.

Για το Συμβούλιο Ο Πρόεδρος N. HELVEG PETERSEN

(1) ΕΕ αριθ. L 297 της 29. 10. 1990, σ. 1.